रोडवेज बस टकराई पेड़ से, चार घायल
हांसीमार्ग पर ईक्कस गांव के पास मंगलवार शाम को एक कैंटर को ओवरटेक करते समय रोडवेज की बस सफेदे के पेड़ से जा टकराई।
इस हादसे में बस के चालक समेत चार सवारियां गंभीर रूप से घायल हो गई। घायलों को सिविल अस्पताल में दाखिल करवाया गया है। पुलिस ने हादसे की जांच शुरू कर दी है। हिसार डिपो की बस मंगलवार शाम को पानीपत से चलकर सिरसा जा रही थी। ईक्कस गांव के पास बस चालक ने जब कैंटर को ओवरटेक करना चाहा तो साइड दबने के कारण संतुलन बिगड़ गया और इसके बाद बस एक सफेदे के पेड़ से जा टकराई।
इस हादसे में बस चालक दलबीर, हिसार निवासी संदीप राज, फतेहाबाद निवासी रवि मुजफ्फरनगर जिले के उमरपुर गांव निवासी मकसूद गंभीर रूप से घायल हो गए।
hin_Deva hin_Deva hin_Deva bho_Deva